tomron87/hebrew-wikipedia-sentences-corpus huggingface dataset:
השרת לא יכול למלא כרגע אחר הבקשה של הלקוח כתוצאה מעומס זמני או מסיבה אחרת.
לפעמים כלולה בתשובת השרת כמות הזמן שאחריו הבעיה אמורה להיפתר והשרת יחזור לתפקד כרגיל.
אחד משרתי הפרוקסי או השערים (gateways) הנמצאים בין הלקוח לשרת העבירו את הבקשה לתחנה הבאה אחריהם, אבל לא קיבלו ממנה תשובה בפרק זמן סביר, ונקבע timeout.
שדות כותרת הם מחרוזות שנשלחות כחלק מכל הודעת HTTP שכוללות מידע עליה, כגון אורכה, מזהה של התוכנה ששלחה את ההודעה ועוד.
שדות הכותרת לרוב לא מוצגים למשתמשים אלא רק נשמרים בלוגים של השרת או תוכנת הלקוח ומשפיעים על הטיפול של ההודעות.
רבים מהשדות מבוססים על פרוטוקול MIME המשמש לשליחת הודעות בדואר אלקטרוני.
כמעט כל השדות הם אופציונליים, פרט ל-host עבור בקשות, ושדות מסוימים המציינים את אורך גוף ההודעה עבור הודעות שבהן הוא לא ריק.
+שדות כותרת נפוציםשםהסברדוגמהContent-Lengthהאורך של ההודעה בבתיםContent-Typeהפורמט של תוכן ההודעהCookieהעוגייה שהלקוח שומר אצלו, נשלח בבקשות אל השרתDateהתאריך שבו ההודעה נשלחהHostהדומיין שאליו נשלח הבקשה, והפורט שאליו פונים, אם הוא לא הפורט הסטנדרטי לשירות המבוקש.
עד גרסה 1.0 הלקוח נאלץ לפתוח ולסגור את החיבור מחדש פעמים רבות, גם כשהיה ידוע מראש על מספר בקשות שעתידות להישלח לאותו שרת.
סגירה של החיבור כאשר ידוע שמיד יתבקש לפתוח אותו מחדש, ובקשה לפתיחה שלו מיד לאחר מכן, יוצרת עומס מיותר.
לכן לקוחות ושרתים ניסו ליישם שיטה לשימוש בחיבור יחיד עבור מספר בקשות.
השיטה שיושמה ייעלה מצבים שתוארו לעיל, אך יצרה מספר בעיות בחיבורים לשרתי פרוקסי.
גרסה 1.1 שיפרה את המנגנון כך שיהיה ניתן להשתמש בו גם עם שרתי פרוקסי.
המנגנון נוצר כך שיתאים גם למנגנון הקודם וגם לשרתים ישנים יותר.
בנוסף, תוארו מספר מנגנונים ומוסכמות לשימוש יעיל ב"חיבור קבוע" (persistent connections), הוגדר אופן הטיפול בבעיות שעלולות להיווצר באחת או יותר מהבקשות והוקדש קוד מצב מיוחד, שמספרו 100, לניצול נוסף של המנגנון.
השליטה במטמון ב-HTTP נעשית בשני אופנים, הנקראים "מנגנון האימות" ו"מנגנון התפוגה".
מנגנון האימות מבוסס על פריט מידע שמוצמד לכל עמוד ונשלח יחד איתו.
פריט המידע הזה יכול להיות התאריך האחרון בו שונה העמוד או מספר זיהוי הקרוי Entity tag המשתנה בכל פעם שתוכן העמוד משתנה.
כשלקוח או שרת מטמון שולחים בקשה לעמוד מסוים שיש בידם עותק שלו שהתקבל מבקשה קודמת, הם מצרפים לבקשה את אחד מהנתונים האלו שנשלח בפעם האחרונה שהעמוד התקבל.
לפי הנתון הזה, השרת יכול לדעת אם העותק עדכני, ואם לא – לשלוח את העמוד המעודכן במלואו, כפי שהיה שולח בתגובה לבקשה רגילה (כולל הנתונים החדשים שמצורפים אליו).
אם העמוד לא השתנה, השרת שולח תשובה קצרה ללא גוף, שקוד המצב שלה הוא 304 (Not Modified), ובכך חוסך את שליחת העמוד כולו.
מנגנון התפוגה מבוסס על הצמדת "תאריך תפוגה" לכל עמוד שמתקבל מהשרת.
עד לתאריך זה, ניתן להשתמש בעמוד שהתקבל ללא כל תקשורת נוספת עם השרת.
לאחר שהתאריך עבר, הבקשה הראשונה שתתקבל תישלח אל השרת לשם קבלה מחודשת של העמוד, לעיתים תוך שימוש במנגנון האימות.
תאריך התפוגה יכול להיקבע על ידי השרת, אולם לרוב הוא נקבע בעזרת כללי אצבע על ידי המטמון בהתחשב בתאריך הנוכחי, בתאריך השינוי האחרון של העמוד אם הוא ידוע ובנתונים נוספים.
מנגנונים אלה פועלים בעזרת מספר שדות כותרת מיוחדים, ובעיקר בעזרת השדה Cache-Control המשמש הן לקוחות והן שרתים לשליטה באופן שבו הצד השני יטפל במטמון.
בעזרתו, לקוח יכול להורות לשרת מטמון שעשוי להימצא בינו לבין השרת המקורי לאמת את העמוד שהוא מבקש אפילו אם נמצא אצלו עותק תקף של אותו עמוד, או לחלופין לשלוח לו את העמוד רק אם הוא נמצא אצלו בזיכרון מבלי לתקשר עם השרת.
שרתים יכולים להורות ללקוח או לשרתי מטמון לא לשמור את העמוד שהם שולחים, לשמור אותו רק בתנאים מסוימים וכו'.
שדות כותרת נוספים משמשים להצמדת נתונים רלוונטיים לעמודים שהשרת שולח או לבקשות אימות של עמודים שנמצאים בזיכרון מטמון.
הדוגמאות הבאות התקבלו בעזרת לקוח טלנט של יוניקס, עם
telnet www.google.com 8080 הוא מספר הפורט בו השרת ממתין לפניות.
telnet הוא שם התוכנית המפעילה לקוח טלנט במרבית מערכות ההפעלה.
www.google.com הוא שם המתחם בו נמצא השרת.
הוא יתורגם על ידי לקוח הטלנט לכתובת IP לפני שהלקוח יוכל לפנות לשרת.
מספור השורות להלן נועד לנוחות, ואינו חלק מהפרוטוקול.
שורות ריקות המתחיבות על ידי הפרוטוקול מסומנות בצבע צהוב, וכיתוב בהן אינו חלק מהפרוטוקול.
פניה למנוע החיפוש גוגל בגרסה HTTP/1.0
ניתן להסיק שמדובר בגרסת HTTP 1.0, או קודמת, כי חסרים פרטים שבגרסאות מאוחרות יותר הם הכרחיים.
ההודעה באנגלית בסוף התגובה אינה חלק מהפרוטוקול.
היא נרשמה על ידי לקוח הטלנט בו נעשה שימוש.
הלקוח מסב תשומת לב לכך שהחיבור נסגר מיד אחרי שורה 13. כדי לפנות לאותו שרת שוב יש צורך להתחבר אליו מחדש.
פניה למנוע החיפוש של גוגל בגרסה HTTP/1.1
בסוף הכותרת נדרשת שורה ריקה
בניגוד לדוגמה הקודמת, ההערה של לקוח הטלנט על סגירת החיבור על ידי השרת לא נתנה.
שכן השרת משאיר את החיבור פתוח עוד זמן מה למקרה שתהינה בקשות נוספות.
Hypnotize (בתרגום חופשי: להפנט) הוא אלבום האולפן החמישי של להקת המטאל הארמנית-אמריקאית סיסטם אוף אה דאון.
האלבום יצא לאור ב-22 בנובמבר 2005 על ידי חברת ההקלטות קולומביה רקורדס, חצי שנה אחרי יציאתו של האלבום הקודם Mezmerize.
האלבום הגיע למקום 1 במצעד המכירות של בילבורד, וכך הפכה סיסטם אוף אה דאון ללהקה היחידה, חוץ מהביטלס, שהגיעה עם שני אלבומים למקום 1 באותה שנה.
Mezmerize הגיע גם למקום 1 במצעד המכירות חצי שנה קודם.
כמו כן האלבום השני של הלהקה Toxicity הגיע למקום 1 במצעד בשנת 2001.
את השירים "Hypnotize" ו"Lonely Day" מתוך האלבום אפשר לשמוע במלואם באתר הרשמי של הלהקה.
האלבום זכה באלבום זהב ופלטינה ב-13 בדצמבר 2005.
סרג' טנקיאן - שירה, קלידים
דארון מאלכיאן - קול שני, גיטרה
Hypervisor היא תוכנה המיועדת לטפל בהרצת מכונות וירטואליות וניהולן.
בעולם המחשוב נעשה שימוש רב במכונות וירטואליות.
אלו מאפשרות ניצול מיטבי יותר של משאבי מחשוב פיזיים, יעילות ונוחות הפעלה.
עם זאת לרוב רכיבי התוכנה מתוכננים לשרת מערכת הפעלה אחת בלבד ובמקביל מערכות ההפעלה מתוכננות, לרוב, כך שיפעלו לבדן על גבי רכיבי החומרה.
אולם יתרונן של מכונות וירטואליות הוא בכך שניתן להריץ מספר מערכות הפעלה במקביל ולשם כך יש צורך בתוכנת ה-Hypervisor.
עבודתה העיקרית של ה-Hypervisor היא ליצור הדמיה של חומרה עבור כל אחת ואחת מהמכונות הווירטואליות כך שלהן ידמה כי הן פועלות על חומרה פיזית לבדן.
בנוסף לכך ה-Hypervisor מהווה ערוץ יחיד לעבודה מול החומרה עליה המחשב פועל, או עם מערכת ההפעלה המארחת.
קיימים מספר סוגים של Hypervisors אשר יושמו עם השנים, כאשר המימוש הראשון של Hypervisor הוצג על ידי IBM במערכת CP-40. סוגי ה-Hypervisors כוללים תוכנות, קושחות וחומרות, אך המימוש הנפוץ ביותר כיום הוא מימוש תוכנתי.
ניתן לחלק את ה-Hypervisors הנפוצים כיום בשוק לשתי קטגוריות עיקריות המכונות Type-1 ו-Type-2.
Hypervisors הרצים על החומרה המארחת עצמה, ללא תיווך נוסף.
יתרונו של מימוש זה הוא בניצול מיטבי של החומרה מכיוון ואין תקורה הנובעת מהגורם המתווך.
שימוש בולט לשיטה זו הוא בחוות שרתים בהן קיימים מחשבים רבים המריצים מערכות וירטואליות רבות, לדוגמה בחוות שרתים המיועדות לתעשיית מחשוב הענן.
Hypervisors הרצים על מערכת הפעלה מארחת.
למעשה אלו מופעלים כתוכנה רגילה מתוך מערכת ההפעלה ואינם מתקשרים באופן ישיר עם החומרה אלא נעזרים במערכת ההפעלה המארחת לשם כך.
בקטגוריה זו משתמשים פעמים רבות חוקרים המעוניינים לבצע פעולות שונות על מערכת הפעלה בצורה נקיה ומבוקרת.
החוקרים מעוניינים לבצע סימולציה של מערכת הפעלה על גבי המחשב האישי איתו הם עובדים ושיטה זו מספקת נוחות רבה.
Hymns to the Rising Sun (מאנגלית: מזמורים לשמש העולה) הוא אלבום אוסף של להקת הדת' מטאל המלודי השוודית אמון אמארת'.
האלבום יצא לאור בספטמבר 2008.
"Hymn for the Weekend" (בעברית: "המנון לסוף השבוע") הוא סינגל שהקליטה להקת הרוק הבריטית קולדפליי, ביחד עם הזמרת-יוצרת האמריקאית ביונסה.
השיר יצא לאור ב-25 בינואר 2016, כסינגל השני מתוך האלבום A Head Full of Dreams.
השיר הגיע למקום השישי במצעד הסינגלים הבריטי, והראשון במצעד של מדיה פורסט.
השיר נכתב על ידי כריס מרטין, גאי ברימן, ויל צ'מפיון וג'ון באקלנד והופק על ידי ריק סימפסון, סטארגייט, אביצ'י וכולי.
השיר הוא שיר בסגנון האינדי המשלב בתוכו גם את סגנון הרית'ם אנד בלוז.
השיר זכה למעמד פלטינה כפולה בארצות הברית.
הווידאו קליפ הנלווה שצולם לשיר הועלה לערוץ היוטיוב של קולדפליי ב-29 בינואר 2016. הקליפ צולם במומבאי וקולקטה ובוים על ידי בן מור.
בקליפ ניתן לראות את ביונסה ואת השחקנית ההודית סונאם קאפור.
נכון לפברואר 2023, מונה הצפיות של הקליפ עומד על כ-1.8 מיליארד צפיות.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה70,000איטליה (FIMI)פלטינה 8×400,000ארצות הברית (RIAA)פלטינה 3×3,000,000בלגיה (BEA)פלטינה30,000בריטניה (BPI)פלטינה 2×1,350,000גרמניה (BVMI)פלטינה400,000דנמרק (IFPI Denmark)פלטינה 2×180,000ניו זילנד (RMNZ)זהב7,500ספרד (PROMUSICAE)פלטינה 3×120,000פולין (ZPAV)יהלום100,000קנדה (Music Canada)פלטינה 3×240,000שוודיה (GLF)פלטינה 2×80,000שווייץ (IFPI Switzerland)פלטינה 2×60,000 מכירות + הזרמת מדיה בלבד
מדינהתאריך יציאהפורמטחברת תקליטיםמקוראיטליה5 בפברואר 2016רדיו להיטיםפרלופוןארצות הברית28 ביוני 2016אטלנטיק
Hymn: Sarah Brightman In Concert הוא סיבוב הופעות של הזמרת-יוצרת האנגלייה שרה ברייטמן, אשר נועד לקדם את אלבום האולפן השנים עשר, Hymn.
סיבוב ההופעות החל ב-24 בנובמבר 2018, והיה עתיד להסתיים ב-9 ביולי 2020, בהופעה שהייתה צריכה להיות בתל אביב-יפו, ישראל.
ההופעות בוטלו בעקבות מגפת הקורונה.
סיבוב הופעות זה חולק לארבעה חלקים, תוך שהתקיים באמריקה הלטינית, אמריקה הצפונית, אסיה ואירופה.
"Carpe diem" (בשיתוף מריו פרנגוליס בשנת 2018 \ וינסנט ניקלו בשנת 2019)
"Sometimes I Dream" (קטע סולו בביצוע מריו פרנגוליס בשנת 2018)
"Ameno" (קטע סולו בביצוע וינסנט ניקלו בשנת 2019)
"Sogni" (בשיתוף מריו פרנגוליס בשנת 2018 \ וינסנט ניקלו בשנת 2019)
"Pie Jesu" (בשיתוף נרקיס יוסטין יאנאו)
"Caruso" (קטע סולו בביצוע נרקיס יוסטין יאנאו)
"The Phantom of the Opera" (בשיתוף מריו פרנגוליס בשנת 2018 \ וינסנט ניקלו בשנת 2019)
"Sky and Sands" (בוצע בשנת 2018 בלבד)
Hymn (בעברית: הִמנוֹן) הוא אלבום האולפן השנים-עשר של הזמרת-יוצרת האנגלייה שרה ברייטמן.
האלבום יצא לאור ב-9 בנובמבר 2018, בהוצאת חברת התקליטים דקה רקורדס.
הוא הופק בחלקו על ידי פרנק פיטרסון.
Hymn הוא האלבום הראשון של ברייטמן מזה חמש שנים, מה שהופך את פער היציאה בינו לבין קודמו לארוך ביותר בו ברייטמן לא הוציאה אלבום אולפן (חמש שנים בסך הכול).
בנוסף לכך, זכה להצלחה במצעדים באוסטרליה, גרמניה, יפן וקנדה.
ברייטמן הוציאה את אלבום האולפן האחד עשר שלה Dreamchaser בתחילת 2013. הוא כלל סוגות מוזיקליות שונות שלא אפיינו את אלבומיה הקודמים.
במסגרת האלבום שיתפה פעולה עם המפיקים המוזיקליים מייק הדג'ס וסאלי הרברט לאחר עשרים שנים של עבודה מתמשכת עם פרנק פיטרסון.
האלבום זכה להערכה מטעם מבקרי המוזיקה; חלקם טענו שמדובר באלבום הטוב ביותר שלה.
על מנת לקדם את האלבום החדש שלה, יצאה שרה לסיבוב הופעות עולמי שארך שנתיים, בשם "Dreamchaser World Tour".
סיבוב ההופעות כלל 106 הופעות ב-23 מדינות, והפך לשני בגודלו של ברייטמן בקריירה שלה.
בשנת 2015, ברייטמן הייתה צפויה לנסוע לתחנת החלל הבין-לאומית אך ביטלה את הטיול מסיבות אישיות.
בשנים 2016 ו-2017, יצאה ברייטמן לשני סיבובי הופעות נוספים: "Gala: An Evening with Sarah Brightman", ו-"Royal Christmas Gala" בהם התארחו מוזיקאים כדוגמת אמיליה ברייטמן וגרגוריאן.
שני סיבובי ההופעות התקיימו כאמצעי לקידום אלבום האוסף האחד עשר שלה, Gala – The Collection.
הקלטותיו של Hymn התקיימו במהלך השנתיים הללו.
לפי אתר האינטרנט של ברייטמן, ההקלטות של Hymn החלו בתחילת 2016. פיטרסון דיבר עם ברייטמן על יצירת אלבום חדש אך היא לא הייתה בטוחה בכך.
ברייטמן, שתכננה לקחת חלק במשימת טיסת חלל עתידית לתחנת החלל הבין-לאומית, עצרה את אימוני הקוסמונאוטים שלה ברוסיה, מה שהותיר בה תחושה שלילית שהובילה לכך שהיא לא רצתה להקליט מוזיקה חדשה.
לאחר ששהתה זמן מה בפלורידה, ברייטמן ופיטרסון החליטו להתחיל להקליט פרויקט מוזיקלי חדש, שיעסוק באופטימיות.
הפקת האלבום הוכרזה רשמית ב-9 בדצמבר 2016. תמונה של שרה באולפני נמו בהמבורג, גרמניה, הועלתה לעמוד הפייסבוק שלה עם הכיתוב "ההתחלה של משהו מיוחד".
תמונות נוספות הועלו ככל שהחודש נמשך.
ב-3 בינואר 2017, עלתה לעמוד הפייסבוק הרשמי שרה תמונה שלה עובדת לצד המפיק הוותיק פרנק פיטרסון.
אירוע זה סימן את שיתוף הפעולה התשיעי באולפן של ברייטמן ופיטרסון והראשון מאז אלבום חג המולד הראשון שלה, A Winter Symphony, משנת 2008.
העדכונים אודות הפקת האלבום נמשכו לאורך השנה.
ב-23 בפברואר 2017, פיטרסון העלה תמונה לעמוד הפייסבוק שלו, וחשף כי מפגשי הקלטות נוספים מתקיימים באולפני וילג'.
ב-9 במרץ 2017 הועלתה לחשבונות המדיה החברתית שלה תמונה של שרה מלווה במקהלת באולפן הקלטות בלוס אנג'לס.
תמונות האולפן וההקלטות הועלו לאינטרנט ב-5 באפריל, 15 באפריל ו-13 ביוני 2017, יחד עם מידע נלווה נוסף.
ב-30 באוקטובר 2017, הוכרז כי הקלטות אלבום האולפן של ברייטמן נמשכות באולפני אבי רוד ביחד עם התזמורת הסימפונית של לונדון.
פטריק האוס, סטיב סידוול ופול בייטמן צוינו בקרדיטים של Hymn גם כן.
באלבום נכללו שירים מסוגת הפופ האופראי.
ברייטמן נאלצה להשהות את הקלטות האלבום עקב יציאתה לסיבוב ההופעות "Royal Christmas Gala"; סיבוב הופעות בו התארחו גרגוריאן, מריו פרנגוליס , נרצ'יס יוסטין איאנאו ופרננדו וארלה .
סיבוב ההופעות החל ב-20 בנובמבר 2017, באולבורג, דנמרק, והסתיים ב-23 בדצמבר באותה השנה, בווינה, אוסטריה, יום לפני ערב חג המולד.
סיבוב ההופעות כלל 23 תאריכי הופעות בסך הכול, כולל ביקורה הראשון של ברייטמן בפולין, ובתקופת עונת החגים.
ברייטמן המשיכה להקליט את האלבום ב-10 בינואר 2018, כפי שפורסם באתר האינטרנט שלה.
כמה ימים לאחר מכן, נודע כי טום לורד-אלג' השתתף בהקלטות של האלבום.
תהליך ההקלטה של Hymn התקיים בסך הכול בשבע ערים: המבורג, מיאמי, לונדון, ונקובר, לוס אנג'לס, ניו יורק ובודפשט.
ב-20 ביוני נודע כי צילומי האלבום התקיימו בכנסיית פריורי של ברתולומאוס הקדוש בלונדון.
ב-3 ביולי 2018, שרה הודיעה באמצעות הטוויטר ששלב ההקלטה הסתיים.
רשת הייפיקסל הוא שרת הנמצא בתוך משחק הווידאו מיינקראפט.
השרת יצא לאור ב־13 באפריל 2013 על ידי סיימון "Hypixel" קולינס-לאפלם ופיליפ טאקט ומנוהל על ידי .Hypixel Inc.
הייפקסל זמין רק במהדורת ג'אווה של מיינקראפט אך בעבר היה זמין גם במהדורת הכיס של המשחק.
הרשת מחזיקה בארבעה שיאי גינס.
הייפיסקל הוא שרת המיינקראפט הפופולרי והמשוחק ביותר בכל העולם עם יותר מ80 אלף שחקנים בשרת מדי יום כלומר, יותר ממיליון בחודש.
השרת שוחרר בגרסת בטא ב-13 באפריל 2013 על ידי סיימון קולינס-לאפלאמה במקור משם משתמשו Hypixel בשיתוף פיליפ טאקט.
השניים יצרו במקור מפות הרפתקה למיינקראפט והעלו טריילרים למפות בערוץ היוטיוב שלהם.
השרת נוצר כדי לשחק ולהציג עוד מפות שלהם.
המיני-משחקים נוצרו במקור על מנת שמשתמשים לא ישתעממו בזמן שהמתינו לשחקנים אחרים, אך המיני-משחקים עצמם צברו פופולריות עצומה והפכו לדבר המזוהה ביותר עם השרת, והמאמצים של הייפקסל הופנו להשקעה בתוכן החדש של השרת במקום ליצור מפות ושרתים אחרים.
בשנת 2015 התגלה כי תחזוקת השרת עלתה בסביבות 100,000$ לחודש, כאשר לשרת היה בסיס שחקנים של כ-16,000 שחקנים מקוונים.
כיום השרת מגיע באופן קבוע למעל 40,000 שחקנים במקביל.
ב-21 בדצמבר 2016, הייפיקסל הגיעה ל-10 מיליון שחקנים ייחודיים שנכנסו לשרת בסך הכל, והגיעה ל-14.1 מיליון שחקנים ייחודיים עד להכרזתו של המשחק העצמאי של החברה Hytale ב-13 בדצמבר 2018. השרת הגיע ל-18 מיליון שחקנים ייחודיים באפריל 2020, על פי ציוץ טוויטר של בעל השרת.
החל מה-15 בספטמבר 2015, השרת משרת כ-1.9 מיליון שחקנים מדי חודש.
ב-16 ביוני 2021, השרת נסגר לשבוע בגלל מתקפת DDoS גדולה שגרמה נזק רב גם לשרתי מיינקראפט גדולים אחרים.
אף ארגון לא לקח אחריות על התקיפה.
במאי 2017, הייפיקסל שיתפה פעולה עם NetEase, המו"ל של מיינקראפט סין, להוצאת גרסה של השרת בסין.
גרסה נפרדת זו של מיינקראפט והשרת הייפיקסל תופעל ותתורגם לסינית על ידי NetEase, כחלק מהשותפות שלהם.
ב-13 באפריל 2020, NetEase הודיעה כי הגרסה הסינית של השרת תיסגר ב-30 ביוני 2020, עקב פקיעת ההסכם.
ב-13 בדצמבר 2018 הוכרז לציבור כי משחק עצמאי בשם Hytale נמצא בפיתוח על ידי Hypixel Studios, חברה נפרדת שהוקמה על ידי יוצרי Hypixel, עם תמיכה מצד Riot Games ומפתחים אחרים כולל דניס פונג, רוב פרדו ופיטר לוין.
הפיתוח עבור Hytale החל בסביבות שנת 2015 והקהילה נהגה להקניט אותו מדי פעם.
הטריילר של Hytale שוחרר ב-13 בדצמבר 2018 וצבר למעלה מ31 מיליון צפיות תוך חודש.
ב-16 באפריל 2020 הודיעו Riot Games על רכישה מלאה של אולפני Hypixel Studios.
כרגע אין תאריך יציאה של המשחק, מה שכן הוא לא יצא ב-2023.
לשרת הייפיקסל יש אתר אינטרנט בשם "Hypixel Forums" ובו כל שחקן שמשחק בשרת יכול לשאול שאלות להציע רעיונות לשיפור המשחק ולדווח על באגים.
נכון לנובמבר 2025 נשלחו באתר מעל 35 מיליון הודעות על ידי 5 מיליון שחקנים רשומים.
חברי צוות השרת יכולים לראות את הדיווחים וההצעות ולהגיב בהתאם.
בחנות של הייפיקסל אפשר לקנות דרגות שנותנות ייתרונות מגוונים בשרת כגון מוצרי קוסמטיקה ייחודיים צבע מיוחד בצ'אט ועוד.
פרסקטגוריהביצועיםתאריךתוצאהספר השיאים של גינסהשרת העצמאי הכי פופולרי במשחק וידאו64,533 שחקנים במקביל7 ביולי 2017שרת המיינקראפט הפופולרי ביותרהכי הרבה משחקים בשרת מיינקראפט43 משחקים11 באוגוסט 2017הכי הרבה משתמשים ייחודיים שנכנסו לשרת מיינקראפט11,982,298 משתמשים24 באוגוסט 2017
Hymn: In Concert הוא אלבום ההופעה החמישי של הזמרת-יוצרת האנגלייה שרה ברייטמן.
אלבום ההופעה יצא לאור ב-15 בנובמבר 2019, בהוצאת חברת התקליטים איגל רוק אנטרטיינמנט.
לפני שיצא אלבום הופעה זה, הוציאה ברייטמן אלבום וידאו באותו השם.
עטיפתו של אלבום ההופעה זהה לזו של Hymn עצמו, כמו גם לזו של אלבום הווידאו הנלווה.
Hymn: In Concert הוא אלבום הווידאו האחד עשר של הזמרת-יוצרת האנגלייה שרה ברייטמן.
אלבום הווידאו יצא לאור בארצות הברית ובקנדה ב-29 בנובמבר 2018, על ידי חברת התקליטים דקה גולד.
הוא הופק על ידי פרנק פיטרסון וברייטמן וכולל ביצועים של שירים כדוגמת "Sogni" ו-"Pie Jesu".
אלבום הווידאו יצא באמצע סיבוב ההופעות, "Hymn: Sarah Brightman in Concert".
Hymn: In Concert מכיל שירים בסגנון הפופ ורוק ושירים בסגנון המוזיקה הקלאסית.
אלבום הווידאו יצא כמה שבועות לאחר צאתו של האלבום, Hymn, עליו הוא נתמך.
את אלבום הווידאו הפיק פרנק פיטרסון ביחד עם שרה ברייטמן.
הוא כולל ביצועים לשירים שונים שהופצו במהלך הקריירה שלה.
בנוסף לכך, הוקלט האלבום בשנת 2018 באחד מן המופעים אשר נכללו בסיבוב ההופעות, "Hymn: Sarah Brightman in Concert".
(בעברית: להפנט) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשון מתוך האלבום החמישי והאחרון שהוציאה הלהקה, הנושא את השם Hypnotize.
סינגל זה זכה במקום הראשון במצעד בילבורד בקטגוריית "רוק מודרני", והיה להצלחה הבינלאומית הכי גדולה של הלהקה.
בתחילת הקליפ מופיע מסוק ריסוס, שמפזר צבע מעל אצטדיון בגרנד ראפידס, מישיגן.
לאחר מכן מופיעים קטעים מההופעה במקום בספטמבר 2005. לקראת סוף השיר חוזר המסוק לפזר צבע מעל האצטדיון, ומרכיב מהצבע את תמונת האלבום.
סרג' טנקיאן - קלידים, שירה
Hytale הוא משחק וידאו מסוגת ארגז חול ותפקידים שמפותח ומופץ על ידי Hypixel Studios.
פיתוח המשחק החל בשנת 2015 על ידי מפתחים משרת המיינקראפט הייפיקסל, במימון ובסיועה של חברת Riot Games, שלימים רכשה את הסטודיו במלואו.
המשחק הושק לגישה מוקדמת ב-13 בינואר 2026.
Hytale הוא עולם פנטזיה אשר מורכב מפיקסלים דמויי בלוקים, הכולל בין השאר, אזורים מגוונים, כל מיני יצורים ומבנים שנוצרים באופן אקראי (כמו במיינקראפט).
שחקנים יכולים להשתתף במיני-משחקים הדומים לאלה הנמצאים בשרת המיינקראפט הגדול בעולם – הייפיקסל.
שחקנים יוכלו לבנות ולשתף תכנים באמצעות קבוצה של כלים מבוססי רשת ותוך-משחק.
המשחק כולל כמה אזורים שנוצרו באופן מכוון בעולם המכונים "ביומות", המורכבים מסביבות קרקע שונות.
המשחק יכלול 2 מצבי משחק, מצב לשחקן יחיד ומצב רב משתתפים.
בנוסף, המשחק יכלול לחימה בבוסים שונים וחקירת מבנים.
המשחק יכלול גם בנייה מבוססת בלוקים (כמו במיינקראפט), אשר בתוכה יש גם מצב "יד חופשית" (מצב יצירתי, או באנגלית- Creative mode, בדומה למיינקראפט), אשר נותנת לשחקנים לעצב את העולם שלהם ללא הגבלות.
המשחק יכלול מערכת סקריפט המותאמת ל-Java, המאפשרת לשחקנים ליצור ולהפעיל מודים אישיים למשחק, כמו גם ערכת כלים לתכנון מודלי 3D, טקסטורות ואנימציה, כולם, בתוך המשחק עצמו, בנוסף לכלים האינטרנטיים שיעמדו לרשות השחקנים.
המשחק יאפשר משחק רב משתתפים הן בשרתים רשמיים מטעם המפתחת והן בשרתים פרטיים של הקהילה.
הסטודיו מורכב מכ־40 עובדים שנפרדו מ־Hypixel Inc, החברה העומדת מאחורי פיתוח שרת המיינקראפט Hypixel.
האזכור הראשון למשחק היה בסוף שנת 2013, כאשר Hypixel החל למכור גישה מוקדמת למשחק כחלק מחבילת תורמים.
הרעיון ל־Hytale עלה בעקבות שינויים במדיניות של מוג'אנג בשנת 2014, אשר החליטה למנוע משרתים את האפשרות למכור חבילות מנויים שנתנו יתרון לא הוגן בצורה כלשהי לבעל החבילה, מה שהוביל לירידה של 85% בהכנסות של השרת.
היזמים הבינו שהם מפסידים כסף בצורה משמעותית מהפרויקט שלהם והחליטו לעשות משחק עצמאי משלהם בשנת 2015. במקור הם רצו להימנע מעשיית משחק מבוסס פיקסלים בדומה למיינקראפט, אך בסופו של דבר החליטו לעשות זאת מכיוון שהיה להם ניסיון בז'אנר מתוקף עבודתם בשרת.
Hypixel Studios מימנו בתחילה את עצמם באופן עצמאי עם הכנסות שנוצרו על ידי השרת שלהם (הייפיקסל).
לאחר מכן, זכה הסטודיו לתמיכה מצד מפתחת המשחקים Riot Games, שהשקיעה באולפן כמה מיליוני דולרים, ויחד עם קבוצה מייעצת, הכוללת את אנשי העסקים דניס פונג, רוב פרדו ופיטר לוין, המשחק הוכרז באמצעות טריילר ביוטיוב בדצמבר 2018, כשהוא צובר למעלה מ־31 מיליון צפיות תוך חודש.
באפריל 2020, אולפני הייפיקסל נרכשו במלואם על ידי Riot Games, מפתחי המשחקים המוכרים ולורנט ו-League of Legends.
בנובמבר 2025 הוכרז כי המשחק צפוי לצאת בגישה מוקדמת בינואר 2026.
שנהפרסקטגוריהתוצאה2019טקס פרסי ג'ויסטיק הזהבהמשחק הכי מצופה של השנה
Hymn 43 (בעברית: מזמור 43) הוא סינגל מאת להקת ג'ת'רו טאל שפורסם במקור כחלק מהאלבום "Aqualung".
הוא יצא לאור כסינגל על ידי חברת Reprise Records.
זהו שיר מחאה נגד הדת והכנסייה, וכולל הרהורים על משמעותו של אלוהים.
השיר מתאר את הדת כגזענית, תאבת בצע וכוח דרך כביכול מילות תפילה לאלוהים.
השיר היה להצלחה מרובה מצד אחד, אך מן הצד השני גרם לקבוצות דתיות להתקומם כנגד השיר והאלבום בכלל, שעוסק ברובו בכנסייה ובאלוהים.
השיר הגיע למקום 91 במצעד הבילבורד הוט 100 ולמקום 86 במצעד הסינגלים הקנדי.
כותב השיר, איאן אנדרסון, תיאר אותו כ"בלוז לישו, על הכנסייה העקובה מדם, על מחפשי התהילה שמתמשים בשמו כתירוץ למעשיהם.
אתה יודע, 'היי אבא, זאת לא אשמתי - המיסיונרים שיקרו'".
שין מרפי מאתר PopMatters כתב כי, "עבור 'מזמור 43' אנדרסון מסדר את ענייניו בארצות הברית, ומגדיר את הצביעות ויצירת המיתוסים של הדת החדשה, הבידור".
השיר כתוב מוזיקלית במפתח רה מז'ור כאשר הטווח הקולי של אנדרסון (מספר האוקטבות שהוא יכול להפיק בשירתו) משתרע בין G4 ל-Eb6.
קבוצת Hyve Group plc, או קבוצת ITE לשעבר, היא מארגנת בינלאומית של תערוכות וכנסים.
הקבוצה מארגנת למעלה מ-130 תערוכות וכנסים מסחריים מדי שנה ב-14 מדינות ומעסיקה למעלה מ-1,200 עובדים ב-17 משרדים ברחבי העולם.
החברה הצהירה על חזון לספק את הפורטפוליו המוביל בעולם של אירועים מונחי תוכן, חובה להשתתף עם חוויה יוצאת מן הכלל והחזר השקעה עבור לקוחותיה.
החברה נסחרת בבורסה לניירות ערך בלונדון.
הקבוצה הוקמה על ידי משפחת שאשואה בשם "תערוכות סחר בינלאומיות" (ITE) בשנת 1991 ואז השיקה סדרת אירועי סחר בכלכלות השוק החדשות של רוסיה וחבר המדינות.
היא הונפקה לראשונה בבורסת לונדון בשנת 1998. בשנת 2008 היא רכשה את Primexpo NW LLC, מארגן כנסים הממוקם בסנקט פטרבורג ורכשה לאחר מכן עסקים נוספים במוסקבה (MVK), קרסנודאר (Krasnodar LLC), איסטנבול (YEMF ו-Exhibitions Platform), קייב (Autoexpo ו-Beautex), מומבאי (ABEC) וקואלה לומפור (Trade Link).
החברה מיתגה מחדש מקבוצת ITE לקבוצת Hyve בספטמבר 2019.
בדצמבר 2019 רכשה Hyve שני אירועים בארצות הברית: "Shoptalk" ו-"Groceryshop".
HyperTalk היא שפת תכנות עילית ופרוצדורלית מבית תאגיד התוכנה "אפל" אשר נוצרה בשנת 1987 על ידי דן וינקלר והייתה בשימוש יחד עם תוכנת ההיפר-מדיה HyperCard, שיצר מהנדס המחשבים ביל אטיקסון .
קהל היעד של HyperTalk היה בעיקר מתכנתים מתחילים אשר נקראו "מחברים" .
תהליך כתיבת הקוד בשפה נקרא יצירת תסריטים (ובאנגלית Scripting).
התסריטים, או בשמם באנגלית, סקריפטים, חלקו ב-HyperTalk קווי דמיון לשפה האנגלית, ולכן השתייכו לפרדיגמת תכנות הנקראת עיבוד שפה טבעית (NLP).
לשפות תכנות אשר תומכות בפרדיגמה זו יש תחביר אשר מזכיר שפות טבעיות של בני אדם, ופעמים רבות הן מכוונות למתכנתים מתחילים.
בנוסף, יש ל-HyperTalk מבנה לוגי אשר מזכיר את שפת התכנות פסקל.
HyperTalk תומכת במספר מאפיינים בסיסיים של תכנות פרוצדורלי, כגון לולאות repeat for / while / until, התניות if / then / else וכן בפרוצדורות ובסאב רוטינות.
בהיותה שפת תכנות בעלת טיפוסיות דינמית, סוגי הנתונים לא היו צריכים להיות מפורטים על ידי המשתמש, ובנוסף לכך התרחשו המרות בין מספרים למחרוזות ברקע.
בשפה זו לא היו מבני נתונים או מחלקות באופן מסורתי הנהוג, אלא מחרוזות, או רשימה של איברים אשר הופרדו באמצעות פסיק.
בשנות ה-80 המאוחרות שקלה אפל להשתמש ב-HyperTalk כשפה הסטנדרטית במערכת ההפעלה Mac OS, וכן בשביל תקשורת בין תהליכים בין מוצרי אפל ומוצרי חברות תוכנה אחרות.
בניגוד למרבית שפות התכנות הפרוצדורליות כגון BASIC, אופן ביצוע התהליכים ב-HyperTalk מושפע יותר מ-NLP.
לדוגמה, פעולת השמה פשוטה תתבצע באמצעות המילים השמורה put ו-into, כאשר שם המשתנה ממוקם בסוף ההצהרה.
לעומת זאת, ב-BASIC ובשפות תכנות פרוצדורליות רבות אחרות, תתבצע השמה זו בכתיב מתומצת שבו שם המשתנה ממוקם בהתחלה ההצהרה, ומתבצע שימוש באופרטור =, בדומה למתמטיקה:
קוד ההשמה ב-HyperTalk גם יוצר את המשתנה theResult תוך כדי ההשמה.
ניתן לבצע השמה של כל ערך או משתנה באמצעות הפעולה put ולפיכך הטיפוסיות של HyperTalk נחשבת למאוד חלשה.
המרות בין מבני נתונים יתבצעו מאחורי הקלעים באופן אוטומטי ( Implicit Casting ).
לדוגמה, ניתן להכפיל את המחרוזת "3" במספר 5, ולקבל את התוצאה 15,או לחלופין לשרשר את המספר 5 עם המחרוזת "3", ולקבל "35".
טיפול במחרוזות נעשה בצורה יותר אינטואיטיבית ודומה לשפה טבעית, באמצעות התייחסות למחרוזות כאל סוג של מבני נתונים מובנים בשפה ששמם containers, ושימוש במילות שמורות בשפה אשר פועלות עליהם.
לדוגמה, כאשר קוראים קובץ טקסט שתוכנו מופרד באמצעות רווחים, ניתן לכתוב שורת קוד פשוטה אשר מייצאת את המילה השלישית ( לפי הפרדת הרווחים ) לתוך משתנה, שבמקרה זה נקרא colThree.
יתר על כן, ניתן לגשת לכל חלק במחרוזת - מרמת השורה עד לרמת התו הבודד.
בדוגמה זו, הוכנס התו הראשון של המילה השלישית בשורה 5, של שדה שערכו "an example of a text....", לתוך המשתנה theChar.
כפי שהוזכר מוקדם יותר, במידה והמשתנה אינו קיים, הוא ייווצר באופן אוטומטי כתוצאת לוואי של ההשמה.
תהליך זה, בו מתייחסים לטקסט כאל מבנה נתונים מסוג container, נקרא chunking, והפעולות האחראיות לכך ( ובין היתר על תהליכים אחרים כגון טיפול וניהול קבצים ) נקראות chunk expressions.
בקוד שלעיל, כאשר אירוע של לחיצת עכבר מתקיים, המשתמש בוחר את שם קובץ הטקסט שברצונו לבצע עליו פעולות.
במידה שהמידע שהוזן על ידי המשתמש הוא תוכן ריק( if it is empty ), תצא התוכנית מהרצת סט הפקודות המשויכות לאירוע לחיצת העכבר.
לאחר מכן, שם וכתובת הקובץ (ה-path שלו) יוכנסו למשתנה ששמו filePath.
אם filePath קיים במערכת ( if there is a file filePath ), ייפתח הקובץ עם השם והכתובת הנתונים במשתנה filePath, תוכנו יישמר לתוך משתנה מסוים ויעובד על המשתנה, קרי, תבוצע פעולת קריאה מהקובץ.
בסיום הרצת הפעולות הללו, ייסגר הקובץ ( close file filePath ).
שימו לב כי אירועים ב-HyperTalk, כגון אירוע לחיצת העכבר על ידי המשתמש, מתחילים במילה השמורה on,שלאחריה שם האירוע ומסתיימים במילה השמורה endשלאחריה גם כתוב שם האירוע.
התניות, כלומר, ביטויי if ו-then, יסתיימו בביטוי end if ("סיים את המקטע של התנאי").
Hyrule Warriors: Age of Calamity הוא משחק וידאו, מסדרת המשחקים The Legend of Zelda, שפותח על ידי אומגה פורס.
הוא פורסם על ידי Koei Tecmo ביפן ועל ידי נינטנדו בשאר העולם לקונסולת נינטנדו סוויץ' בשנת 2020. המשחק מספר את הסיפור שהוביל למשחק The Legend of Zelda: Breath of the Wild ומציג את התקופה בה קלאמיטי גאנון השתלט על הממלכה בעזרת מסע בזמן.
לאחר אזהרה מהעתיד, לינק וזלדה חייבים לאסוף את בעלי בריתם מרחבי הממלכה ולהתאחד נגד גאנון ולמנוע ממנו להשתלט על הממלכה.
משחק זה מתאר ציר זמן אלטרנטיבי בו עלילת The Legend of Zelda: Breath of the Wild לא התקיימה.
המשחק מתחיל בסרטון הסבר על העלילה ומיד אחריו מתחיל השלב הראשון, לאחר השלב הראשון נפתחת מפה של הממלכה ועליה שלבים, אתגרים, חנויות ונקודות שדרוג.
שלבים - בכל פעם שמסתיים שלב נפתח השלב הבא, אזורי משחק נוספים ולפעמים דמויות חדשות.
שלבים בנויים ממספר רב של משימות קטנות באזור קרב וסרטונים המסבירים על העלילה.
אתגרים - אתגרים יכולים להיפתח לאחר אתגרים אחרים או לאחר שלבים במשחק.
אתגרים מורכבים לרוב משתי משימות אך לפעמים קיימים אתגרים ארוכים יותר.
(לפעמים האתגרים לא תואמים את עלילת השלבים).
נקודות שדרוג - נקודות השדרוג משדרגות לרוב רק דמות אחת בעזרת: הוספת חיים, הוספת קומבו ועוד אך קיימות גם נקודות אשר משרדות דברים אשר לא ספציפיים לדמות מסוימת.
על השדרוגים יש לשלם באמצעות פריטים אשר נאספים לרוב בזמן שלבים/ אתגרים אך ניתן לקנות פריטים אלו גם בחנויות.
כל שלב/ אתגר הוא למעשה עולם פתוח בעל מפה שונה לכל שלב אשר המפה נקבעת לפי מיקום השלב על המפה.
לאחר השלב הראשון ניתן לשחק עם 2 שחקנים.
המשחק מתחיל בסרטון בו רואים את הממלכה לאחר שקלאמיטי גאנון משתלט עליה, זלדה מנסה להשתמש בשארית כוחותיה ויוצרת גל הדף כדי להגן על הממלכה אך לא מצליחה.
למרות זאת, גל ההדף העיר לחיים רובוט שומר (אלו נועדו להילחם בגאנון במידה ויקום לתחייה) קטן בשם טראקו אשר פותח שער ועובר דרכו.
השומר מהצבא של גאנון מנסה למנוע ממנו לעבור בשער אך לא מצליח ולכן קורא לחיילים רבים מהצבא של גאנון לעבור בשער גם.
לאחר מכן מתברר כי השער שימש לכל מי שעבר דרכו לחזור בזמן לזמן בו גאנון וצבאו תקפו לראשונה את הממלכה.
המלך רוהם מבין שמתגשמת בכך נבואה עתיקה בה גאנון חוזר ויובס רק בעזרת ארבעת החיות האלוהיות (רובוטים בממדים גדולים בעלי כוחות אדירים עליהם מופקדים שומרים), אביר אשר מחזיק את חרב המאסטר ונסיכת הממלכה לאחר שתשחרר את כוחה.
לשם כך לינק זלדה ואימפה הלכו לשומרים של החיות האלוהיות: רבאלי - שומר הציפור בעיר ריטו האווירית, אורבוסה - שומרת הגמל בעיר גרודו המדברית, מיפה - שומרת הפיל בעיר זורה הימית ודארוק - שומר הלטאה בעיר גורון ההררית.
במסע לכינוס החבורה הם מבינים כי גאנון הוא לא האויב היחיד, ובעיר גרודו מתקיימת כת בשם "שבט הייגה" אשר מנהיגה הוא מאסטר קוגהה.
קוגהה נפגש עם אדם מסטורי בעל כוחות קסם עוצמתיים.
לאחר שהחבורה מתכנסת, פוקד המלך רוהם על החבורה להשיג את חרב המאסטר, חרב בעלת כוחות עוצמתיים אשר תקועה בסלע ויכול להוציא אותה רק אביר שראוי מספיק לכוח שלה.
החבורה הולכת ליער בו גרים הקרוקים - יצורים קטנים לרוב, אשר מתחבאים ברחבי הממלכה.
ביער הם מוצאים קורוק מוזיקלי, הסטו, אשר מראה להם את הדרך לחרב.
באותו זמן תוקף גאנון את היער במטרה למנוע מהם להשיג את החרב.
הדמות המסתורית (איתה קוגהה נפגש קודם לכן), אשר מתגלה בקרב כי שמו אסטור.
משתמש בכוחותיו ומנסה להרוג את לינק וזלדה.
כאשר נראה כי אסטור עומד להרוג את זלדה, מצליח לינק לשלוף את החרב ובעזרת כוחותיה מחלץ את זלדה ומאלץ את אסטור לסגת.
לאחר שהשיגו את החרב, פוקד המלך על זלדה להתאמן עד שתשחרר את כוחה.
במקביל פורה ורובי מגלים באמצעות טראקו כי מסתתרים בממלכה מגדלים החבויים מתחת לאדמה וכאשר יעוררו אותם יהיה ניתן להשתגר בעזרתם בין קצוות הממלכה.
המלך פוקד על החבורה להעיר את המגדלים כדי שיוכלו להתכונן למתקפה הגדולה של גאנון.
לאחר מכן, פורה ורובי מגלים את תוכניותיו הגדולות של גאנון להשתלטות: הוא שולח לכל החיות האלוהיות יצורים בדמותו וכוחות חזקים על מנת להרוג את השומרים ובאותו זמן לרכז את רוב צבאו מול הטירה.
לפני שהמהנדסים מצליחים להזהיר את החבורה, הם נתפסים על ידי שבט הייגה, אך טראקו מצליח לברוח.
במקביל, ההתקפה מתחילה להתרחש ורובוטי שומרים רבים מהצבא של גאנון תוקפים את הממלכה.
כאשר מצבם של לינק, אימפה וזלדה נראה אבוד, מופיע המלך ונלחם כמעט לבדו בכל הצבא כדי שהם יצליחו לברוח.
ביציאתם מהטירה, מקיפים את המלך רובוטי שומרים רבים והחבורה עדה לפיצוץ רב עוצמה באזור שבו המלך נכח.
לאחר יציאתם מהטירה, הם פוגשים את טראקו שנסוג משבט הייגה ונראה כי מאוחר מידי להזהיר אותם, השומרים של החיות האלוהיות עומדים להיהרג.
טראקו משתמש בכוחותיו להביא מהעתיד את טבה, ריג'ו, סידון ויונובו מציר הזמן של Breath of the Wild ובכך החבורה מרוויחה זמן ולינק וזלדה מצליחים לחלץ את השומרים ולהרוג את היצורים בדמותם של גאנון.
לאחר מכן, מנסה החבורה לתקוף את הטירה ולהביס את גאנון.
אסטור הורג בעזרת כוחותיו חיילים רבים משבט הייגה ובעזרתם מחזיר לחיים את היצורים בדמותו של גאנון, כאשר ארבעתם נלחמים מול לינק.
אימפה מבינה שלא ניתן להציל את לינק ומנסה להבריח את זלדה והשומרים, אך זלדה מצליחה לעורר את כוחה כדי להציל את לינק ומביסה את ארבעת היצורים שאסטור החייה, אך אסטור בעצמו מצליח לברוח.
כתוצאה מכך מאסטר קוגהה ושבט הייגה מצטרפים לחבורה במטרה לנקום באסטור.
במתברר שמלך היירול שרד את הפיצוץ בעזרת מגן שהחרים מזלדה, והשניים לאחר מכן מתפייסים.
כעת, משתמשת פורה במגדלים שהעירו ומשגרת את כל החיילים בכל הערים מכל רחבי הממלכה מול הטירה במטרה אחת, להביס לתמיד את גאנון.
אסטור מביא מציר זמן שונה את טראקו, אך בציר הזמן ההוא גאנון השתלט על טראקו והוא נלחם בחבורה דרכו.
החבורה מביסה את אסטור ואת טראקו הרשע בעוד טראקו השני מובס בידי גאנון.
לאחר מכן, נזכרת זלדה שהפעילה בילדותה את טראקו בתור חבר כאשר אימה מתה ונזכרת בשמו.
לאחר קרב ארוך, מצליחה החבורה להביס את גאנון, וזלדה הורגת אותו בעזרת כוחה.
לאחר הבסתו של גאנון, משתמשת זלדה בחלקים של טראקו בשביל להחזיר את כולם לציר הזמן שלהם, בעוד לינק, זלדה והשומרים מביטים על הממלכה השלווה.
בסיום אלטרנטיבי במשחק, פורה ורובי מתקנים את טראקו ומאחדים את זלדה עם חברה הוותיק.
המשחק הוצג לראשונה בטריילר שיצא ב-8 בספטמבר 2020. בטריילר הציגו את המשחק אייג'י אונומה, יוצר הסדרה זלדה, ויוסוקה הייאשי, מפיק Koei Tecmo.
המשחק יצא לפועל כאשר הידמארו פוג'יבאיאשי, במאי Breath of the Wild, והמנהל האמנותי של המשחק העלו לאונומה את הרעיון של משחק המסביר את אירועי העבר של Breath of the Wild.
אונומה אהב את הרעיון ואחרי דיונים פנה אנומה להייאשי, מפיק Koei Tecmo, כדי ליצור לוחמים חדשים למשחק שהוזכרו אך לא הוצגו כראוי בBreath of the Wild.
מהלך הצגת המשחק ב־7 באוקטובר, נינטנדו הצהירה כי המשחק יחקור עוד סיפורי רקע ויחסים בין דמויות, היבטים שלא נבדקו לעומק בBreath of the Wild.
בסוף אותו חודש, משחק demo שכולל את הפרק הראשון במשחק יצא זמין להורדה.
בנוסף כחודש לפני יציאת המשחק לעולם, צעדי שיווק כללו פרסום בYouTube שם שחקנים שידרו את עצמם משחקים בגרסה מוקדמת של המשחק.
לינק - הדמות הראשית במשחק.
אביר אשר מקושר למשפחת המלוכה.
יכול להשתמש במגוון רב של כלי נשק.
אימפה - אומנית שכפולים, שומרת על זלדה ויכולה לשכפל את עצמה בעזרה הריגת היריבים.
לפי גורלה עליה לעורר את הכוח שלה ולהגן בכך על הממלכה.
לפני שהיא עושה זאת היא משתמשת ב-Sheikah Slate (מכשיר דמוי טלפון בעל יכולות) ולאחר מכן יכולה להשתמש בקשת יורה קרני אור.
רבאלי - ציפור ממין זכר השומר על רובוט העיט בעיר ריטו.
בעל אופי מתנשא, משתמש בקשת כנשק.
אורבוסה - שומרת רובוט הגמל בעיר גרודו, צ'יף הכת שלה במדבר אשר רוב הזמן (לפני פלישתו של גאנון) נלחמת בשבט הייגה.
משתמשת בחרב וכוחות חשמליים כנשק.
מיפה - שומרת רובוט הפיל בעיר זורה, חברת ילדות של לינק, בעלת יכולת ריפוי.
אביה מתנגד לפעילותה במלחמה לאחר שאימה מתה.
משתמשת בקלשון וכוחות ימיים כנשק.
דארוק - שומר רובוט הלטאה בעיר גורון, יצור ידידותי בעל יכולת לפיצוץ סלעים.
יכול ליצור מגן אשר שומר עליו מפגיעות.
הסטו - קורוק מוזיקלי אשר מכיר היטב את יער הקורוקים, הצטרף ללינק וזלדה בקרב לאחר שהצבא של גאנון תקף את היער שלו.
משתמש במרקס לזימון קורוקים אחרים ושימושם כנשק.
טבה - עזר ב-Breath of the Wild ללינק לשחרר את רובוט העיט משליטתו של גאנון והובא בעזרת טראקו לתקופת המשחק כדי להציל את רבאלי כאשר גאנון כמעט הרג אותו והשתלט על רובוט הנשר.
ריג'ו - עזרה ב-Breath of the Wild ללינק לשחרר את רובוט הגמל משליטתו של גאנון והובאה בעזרת טראקו לתקופת המשחק כדי להציל את אורבוסה כאשר גאנון כמעט הרג אותה והשתלט על רובוט הגמל.
משתמשת באריה החול שלה כנשק.
סידון - עזר ב-Breath of the Wild ללינק לשחרר את רובוט הפיל משליטתו של גאנון והובא בעזרת טראקו לתקופת המשחק כדי להציל את מיפה כאשר גאנון כמעט הרג אותה והשתלט על רובוט הפיל.
יונובו - עזר ב-Breath of the Wild ללינק לשחרר את רובוט הלטאה משליטתו של גאנון והובא בעזרת טראקו לתקופת המשחק כדי להציל את דארוק כאשר גאנון כמעט הרג אותו והשתלט על רובוט הלטאה.
מאסטר קוגהה - ראש שבט הייגה.
רוב המשחק נלחם לטובת גאנון, אך עבר צד כאשר אסטור (יד ימינו של גאנון) הרג חברים רבים בשבט.
משתמש בחברי שבט הייגה כנשק.
המלך רוהם - מלך הממלכה.
בעל אחריות רבה להציל את הממלכה ולכן דורש מכולם לעשות את המוטל עליהם.
הפיות הגדולות - דמות נסתרת, ניתן להשיג אותה דרך 4 אתגרים כאשר בכל אתגר יש להילחם לבסוף בפיה אחרת.
הנזיר מאז קושיה - דמות נסתרת, ניתן להשיג אותה לאחר קניית 3 נקודות שדרוג של דמות זו.
משתמש בצמידיו לבצע קסמים שימושיים בקרב.
טראקו - רובוט השומר הקטן, הופעל על ידי זלדה בילדותה, בעל כוחות זמן מיוחדים אשר בעזרתם עזר בקרב מול גאנון.
לאחר שנהרס בקרב הסופי מול גאנון, ניתן להשיגו כדמות.
קלאמיטי גאנון - דמות נסתרת, האויב הראשי במשחק, לאחר אתגר שבו נלחמים בגאנון, באסטור וביצור של גאנון אשר נוצר על ידי אסטור, גאנון הופך לדמות איתה השחקן יכול לשחק.
Hymn of the Seventh Galaxy (בעברית: מזמור של הגלקסיה השביעית) הוא אלבום האולפן השלישי של להקת הפיוז'ן ג'אז אמריקאית Return to Forever בהובלת הפסנתרן האמריקאי צ'יק קוריאה.
הוא יצא באוקטובר 1973 על ידי חברת התקליטים פולידור רקורדס.
באלבום זה התחלפו רבים מחברי הקבוצה שלקחו חלק באלבום הקודם, Light as a Feather; פלורה פורים, ג'ו פארל ואיירטו מוריירה הוחלפו על ידי המתופף לני ווייט והגיטריסט ביל קונורס.
אלבום זה הוא אינסטרומנטלי כמעט לחלוטין.
האלבום שונה מאוד מקודמיו, ובמקום להתמקד במוזיקה לטינית וג'אז לטיני הוא מבוסס על רוק ופאנק, ושם דגש על כלים אלקטרוניים.
מבין כל שירי האלבום, אחד נכתב על ידי הבסיסט סטנלי קלארק, בעוד שקוריאה כתב את כל שאר הרצועות.
באלבום משתמש קוריאה בעיקר בפסנתר חשמלי פנדר רודס, ולראשונה בקריירת המוזיקה שלו, גם באורגן האמונד.
דניאל גיופרה כתב באתר Allmusic כי "זאת איכות הרצועות שמסמנת את Hymn of the Seventh Galaxy כתקליט חיוני של שנות ה-70".
צ'יק קוריאה - פסנתר כנף, פסנתר חשמלי של פנדר רודס, צ'מבלו, אורגן האמונד, גונג
ביל קונורס - גיטרה חשמלית, גיטרה אקוסטית
סטנלי קלארק - גיטרה בס
לני ווייט - תופים, כלי הקשה, קונגס, בונגוס
Hysteria (בעברית: הִיסטֵרִיָה) הוא שיר שהוקלט על ידי הלהקה האנגלייה דף לפרד, מתוך אלבום האולפן הרביעי שלה, Hysteria.
השיר יצא לאור בנובמבר 1987, על ידי חברת התקליטים מרקורי רקורדס, כסינגל השלישי מתוך האלבום בממלכה המאוחדת.
ב-VH1 Storytellers: Def Leppard, הסולן ג'ו אליוט חשף שעל שם השיר חשב המתופף, ריק אלן.
השיר הגיע למקום העשירי במצעד הבילבורד הוט 100.
"Hysteria" כולל מנגינה של גיטרה המהווה חלק דומיננטי לאורכו.
האופי ה"קיצוני" של שיטות ההקלטה של המפיק מוט לאנג הודגש גם בפרה-פזמון, שבו האקורדים של הגיטרה הוקלטו תו אחד בכל פעם, בניגוד לשיטת הפריטה הרגילה של הלהקה.
ביצוע אקוסטי לשיר בוצע על ידי אליוט והגיטריסט פיל קולן כחלק מ-Classic Albums.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-93 מיליון השמעות.
הפרק עסק בזמרת-יוצרת האמריקאית טיילור סוויפט ובלהקת הרוק דף לפרד, והוא יצא בהמשך כאלבום וידאו על ידי חברת התקליטים ביג משין רקורדס.
ההופעה הוקלטה ב-6 באוקטובר 2008, שודרה לראשונה בטלוויזיה ב-7 בנובמבר 2008, והופצה ב-16 ביוני 2009, בפורמט של DVD, באופן בלעדי לחנויות וולמארט בארצות הברית.
במסגרת ההופעה, ביצעו הלהקה וסוויפט את "Hysteria".
אזורתאריך יציאהפורמטחברת תקליטיםמקורעולםנובמבר 1987הזרמת מוזיקה • הורדה דיגיטליתמרקורי
היפופרוטאינמיה היא מצב שבו יש רמה נמוכה באופן חריג של חלבון בדם.
ישנן מספר סיבות שכולן גורמות לבצקת ברגע שרמות החלבון בסרום יורדות מתחת לסף מסוים.
חומרת התסמינים יכולה להשתנות, אך היא עשויה לכלול:
היפופרוטאינמיה תזונתית נובעת מהגבלה חמורה של צריכת חלבון בתזונה.
דוגמה להיפופרוטאינמיה תזונתית היא Kwashiorkor, סוג של תת-תזונה אנרגיית חלבון המשפיעה על ילדים צעירים.
חוסר ספיגה, נגרמת לרוב על ידי מחלת צליאק או מחלת מעי דלקתית
מחלת כבד יכולה גם לגרום להיפופרוטאינמיה על ידי הפחתת סינתזה של חלבוני פלזמה כמו אלבומין.
מחלת כליות כמו תסמונת נפרוטית יכולה גם לגרום להיפופרוטאינמיה מכיוון שחלבוני פלזמה הולכים לאיבוד בשתן.
אלח דם (זיהום בכל הגוף) - מקרופאגים המופעלים בכבד ובטחול מפרישים TNF-alpha לזרם הדם וכתוצאה מכך היפופרוטאינמיה.
ירידה בחלבון בסרום מפחיתה את הלחץ האונקוטי של הדם, מה שמוביל לאובדן נוזלים מהתא התוך-וסקולרי, או מכלי הדם, לרקמות הביניים, וכתוצאה מכך לבצקת.
היפופרוטאינמיה מאושרת לעיתים קרובות על ידי בדיקת אלבומין בסרום ורמות החלבון הכוללות.
Hymn to the Fallen (בעברית: מזמור לנופלים) היא יצירה מוזיקלית בת כשש דקות, הכלולה בפסקול של סרט הקולנוע להציל את טוראי ריאן משנת 1998.
היצירה היא אינסטרומנטלית ומבוצעת על ידי תזמורת בליווי מקהלה.
היא מהווה שיר אבל על מותם של הנופלים בקרב - במלחמה בצרפת, נשואת הסרט, ובמלחמות בכלל, והלל לגבורתם והקרבתם.
השימוש במהלכה בתופים ובכלי נשיפה מקנים לה גוון צבאי בולט.
היצירה מופיעה בתחילתו ובסופו של הפסקול של הסרט "להציל את טוראי ראיין".
הפסקול כולו חובר על ידי המוזיקאי והמנצח ג'ון ויליאמס.
הוא הוקלט בעיר בוסטון בנגינת התזמורת הסימפונית של בוסטון ובליווי מקהלת הפסטיבל של טנגלווד .
אלבום הפסקול כולו, שפורסם ב-1998, זכה בפרס גראמי לפסקול הטוב ביותר למדיה חזותית לשנת 1999.
היצירה Hymn to the Fallen הייתה לנעימת זיכרון לקורבנות המלחמות, והיא מושמעת בארצות הברית ביום הזיכרון וביום הווטרנים השנתיים.
"Hymne à l'amour" (בעברית: "המנון לאהבה") הוא סינגל שהוקלט על ידי הזמרת הצרפתייה אדית פיאף.
את השיר הוציאה בשנת 1950 לאור חברת התקליטים פתה רקורדס.
נכתב על ידי פיאף והולחן על ידי מרגריט מונו.
פיאף ביצעה את השיר בסרט המוזיקלי הצרפתי Paris chante toujours, שעלה לאקרנים ב-1951.
במרוצת השנים יצאו גרסאות כיסוי רבות.
הוא בוצע גם בטקס הנעילה של אולימפיאדת טוקיו (2020) ב-2021 ובטקס הפתיחה של אולימפיאדת פריז 2024 על ידי סלין דיון.
מילות השיר נכתבו על ידי פיאף ללחן שחיברה מרגריט מונו.
זהו שיר אהבה המוקדש לבן-זוגה, המתאגרף הצרפתי מרסל סרדן, שנהרג ב-28 באוקטובר 1949 מתאונת מטוס בדרכו מפריז לניו יורק.
"Hymne à l'amour" תורגם לאנגלית על ידי בן חסותה של פיאף, אדי קונסטנטין, כ-"Hymn to Love", גרסה שהופיעה באלבום La Vie En Rose / Édith Piaf Sings In English משנת 1956 וב-At Last של סינדי לאופר.
הוא עובד גם ל-"If You Love Me (Really Love Me)", שנכתב על ידי ג'פרי פרסנוס.
בשנת 1954 הקליטה קיי סטאר את הגרסה, שהגיעה בשיאה למקום הרביעי במצעדי הבילבורד עבור השירים הנמכרים ביותר בחנויות תקליטים והשירים המנוגנים ביותר בג'וקבוקסים.
נוסף, היא הגיעה למקום ה-20 ברשימת "התקליטים הפופולריים ביותר של 1954 על פי מכירות קמעונאיות" וברשימת "התקליטים הפופולריים ביותר של 1954 על פי השמעות בג'וקבוקסים".
בשנת 1976 הוציאה מרי הופקין את גרסתה, שהגיעה למקום ה-32 במצעד הסינגלים הבריטי..
בטקס פתיחת אולימפיאדת פריז 2024
ב-26 ביולי 2024 ביצעה סלין דיון את השיר מן הקומה הראשונה של מגדל אייפל לרגל טקס הפתיחה של אולימפיאדת פריז 2024. זו הייתה הופעתה הפומבית הראשונה מאז 2020 ומאז שאובחנה עם תסמונת האדם הנוקשה ב-2022.
ביולי 1990 תרגם אהוד מנור את "Hymne à l'amour", וקרא לגרסתו "המנון לאהבה".
היא נכללה באלבומה הרביעי של קורין אלאל, "שפת אימי".
I (איי) היא האות התשיעית באלפבית הלטיני.
מקורה של האות I באות היוונית יוטא (Ι ι).
האות ייצגה ביוונית את תנועת החיריק.
בלטינית נוספה לה משמעות של העיצור יו"ד.
מקור האות היוונית באות השמית "י" אשר ייצגה את המילה יד וצוירה כמו יד של אדם.
בדומה לאות יו"ד בעברית, משמשת האות I גם באנגלית לייצג דיפתונגים (כדוגמת הצירה המלא בעברית).
האות מייצגת מבחינה פונולוגית תנועה קדמית, סגורה, בלתי-מעוגלת (IPA: /i/), אך לפעמים, בעיקר באנגלית, היא נהגית כ-"איי", כמו שמה (IPA: /aɪ/).
באלפבית פונטי האות I מיוצגת על ידי המילה "אינדיה" (India - הודו).
בקוד מורס מיוצגת האות על ידי שתי נקודות: ··
יד פרוטו שמית (גרסה מוקדמת וגרסה מאוחרת יותר)יו"ד פיניקיתיוטא יווניתI אטרוסקיתI לטינית
משמעויות נוספות של האות I
בביוכימיה, I מייצגת את החומר איזולאוצין.
בכימיה, I מייצגת את היסוד יוד.
בשפה האנגלית, האות I היא מילה בפני עצמה ומשמעותה היא גוף ראשון יחיד ("אני").
בקוד לוחות הרישוי הבינלאומי, I מסמל כלי רכב מאיטליה.
בקשר רדיו I מסמל את איטליה.
i מסמל מספר מדומה (השורש הריבועי של המספר 1-).
I מסמל את רצף כל המספרים הממשיים בין 0 ל־1.
I מסמל את מטריצת היחידה.
בפיזיקה ובאלקטרוניקה, I מסמל זרם חשמלי.
בפיזיקה, I מסמל גם מומנט התמד.
בספרות רומיות, I מסמל את הספרה 1.
במוזיקה, האות I משמשת כספרה רומית, המייצגת את הטוניקה – בין אם מדובר בדרגה, באקורד או בפונקציה הטונאלית – המז'ורית (I) או המינורית (i).
"I'm Glad" (בעברית: "אני שמחה") הוא הסינגל השלישי מתוך אלבומה השלישי של הזמרת האמריקאית ג'ניפר לופז This Is Me...
השיר הוא בין השירים הפחות מוצלחים ביותר של הזמרת כיוון שלא גרף את הצלחת הסינגלים הקודמים לו מהאלבום גם מבחינת מצעדים שלא נכנס לצמרות המצעדים כמו קודמיו, וגם מבחינה מסחרית כאשר לא מכר עותקים רבים באף מדינה.
השיר נכתב על ידי טרוי אוליבר, מר דאיו, ג'ניפר לופז והופק על ידי רוני קורי, ואוליבר טרויה.
הווידאו קליפ נוהל, צולם ובוים על ידי דוד לה צ'אפל.
הכוריאוגרפיה נוהלה על ידי ג'פרי הורנדי והיא הותאמה אישית, מעבודתו על הסרט פלאשדאנס בכיכובם של ג'ניפר בילס.
בקליפ ניתן לראות תחילה את לופז, רוקדת על כיסא ובנוסף מזמרת בתוך בית.
רוב השיר כעטיפת הסינגל, מראה את לופז כשהיא מלאת שמחת חיים רוקדת ושרה.
השראת קליפ השיר נלקחת מן קליפ השיר "Flashdance...
What a Feeling" של איירין קארה.
בדומה לכך, גם עטיפת הסינגל "Flashdance...
What a Feeling" היא ההשראה לעטיפת סינגל זה.
השיר לא זכה לכמות צפיות נכבדות כמו שיריו הקודמים.
השיר הועלה שנים רבות לאחר יציאתו המקורית לערוצה של הזמרת, דבר אשר פגע בצבירת הצפיות.
הווידאו קליפ נחשב כבין הקליפים הטובים של הזמרת כאשר הקליפ זכה לביקורות טובות ולארבע מועמדויות בטקס פרסי הווידאו קליפים של ערוץ ה-MTV.
(ביניהן "הקליפ הנשי הטוב ביותר") הקליפ היה גם בעייתי כיוון שבעקבות הדימוי הרב בין הקליפ לסרט ב-2003 תבעו את לופז על אי זכויות יוצרים אך, התביעה נדחתה ב-2006.
במצעדים השיר לא הגיע לאף צמרת של אף מצעד, אך בכל זאת זכה להצלחה בינונית כאשר נכנס למצעד הבילבורד הוט 100 למקום ה-30, ובנוסף נכנס למצעדים רבים אחרים.
H•A•M הוא הסינגל הרשמי הראשון מהאלבום Watch the Throne שהוא אלבום שיתוף בין אמן ההיפ הופ האמריקאי, קניה וסט, והראפר האמריקאי ג'יי זי.
הוא הגיע בהופעת הבכורה שלו למקום ה-23 במצעד הבילבורד הוט 100 בארצות הברית, והוא הופץ להורדה דיגיטלית ב-iTunes ב-11 בינואר 2011. פירוש ראשי התיבות "H.A.M." הוא "Hard As a Motherfucker", והשיר הופץ לרדיו האורבני שבארצות הברית ב-25 בינואר 2011.
השיר קיבל ביקורות שונות ומעורבבות.
חלק ממבקרי המוזיקה שיבחו את השיר, וחלקם הביעו ביקורת שלילית.
השיר הגיע למקום ה-10 במצעד המכירות הדיגיטליות של הבילבורד, כשמכר מעל ל-125,000 הורדות דיגיטליות חוקיות ברחבי ארצות הברית.
לשיר יצא רמיקס שהראפר באסטה ריימס יצר, והאמנים לופה פיאסקו, ליל קים, צ'ינגי, 40 Cal.
ו-XV שרו אותו בסגנון פריסטייל.
טראוויס בארקר עשה גם הוא רמיקס לשיר, שהופיע במיקסטייפ שלו בשם "Let the Drummer Get Wicked".
"I'm Into You" (בעברית: "אני בעניין שלך") הוא הסינגל השני של הזמרת ג'ניפר לופז מתוך אלבומה ?Love.
השיר הוא שיתוף פעולה של לופז עם ליל ויין.
השיר הוא השני שהוציאה לופז בחברת התקליטים "The Island Def Jam Music Group", לאחר שסיימה את החוזה שארך כעשר שנים עם חברת התקליטים אפיק רקורדס והשיר השני בו שיתפה פעולה עם ליל ויין.
מרים קיני מ-AOL Music שיבחה את השיר וציינה כי לופז אכן חזרה לסצנת המוזיקה היא ציינה שהשיר משאיר צלצולים באוזניים עוד אחרי שהשיר נגמר, וליל וויין מספק משחק מילים מתוחכם, רובי דאו ציין כי למרות המילים הדלילות והמנגינה נוצר מהשיר התרוממות פופ.
הווידאו קליפ לשיר צולם ב-2 באפריל 2011 ונערך בצ'יצ'ן איצה שבמקסיקו והופק על ידי המפיקה מלינה מצוקס שהפיקה כבר את שיר "Hold It Don't Drop It".
הקליפ נפתח בסצנה בה יושבת לופז על שפת חוף הים, כאשר בן זוגה (אותו מגלם השחקן ויליאם לוי), רץ לקראתה.
השיר מתחיל ובמהלך הווידאו נראית לופז מנסה לפתות את בן זוגה על גבי המדרגות ההיסטוריות של איצה צ'יצ'ן ובחוף ים.
במהלך הקליפ נראית סצנות בהם לופז על מדרגות הפירמידה של Kukulkan, לבושה בתלבושת עור נחש עם כיסוי ראש, צמידים תואמים, ועקבי טריז פלטפורמה.
לקראת סוף הקליפ השיר נקטע ולופז רוקדת עם שתי רקדניות נוספות ריקוד לצלילי השיר Papi.
לקליפ קיימת גרסה נוספת בה נראות סצנות של ליל ווין מאחורי רקע לבן.
הצלחת הסינגל הייתה בינונית, באמריקה הסינגל הופץ כסינגל דיגיטלי ולא כסינגל רגיל מסחרי ובעקבות כך מוקם במקום 41 בבילבורד מה שהביא להצלחה פחותה אך למרות זאת זכה למעמד זהב עם מכירות של מעל 500,000 עותקים דיגיטליים.
בבריטניה הגיע השיר לבין עשרת המובילים
מקוםתאריךמכירותאיטליה (FIMI)זהב15,000ארצות הברית (RIAA)זהב500,000בריטניה (BPI)כסף270,000קנדה (Music Canada)זהב40,000שווייץ (IFPI Switzerland)זהב15,000סיכוםבכל העולם1,300,000
מדינהתאריךפורמטחברת תקליטיםצרפת1 באפריל 2011הורדה דיגיטליתיוניברסל מיוזיק גרופגרמניהארצות הברית26 באפריל 2011רדיו קצביאיילנדרדיו אורבני23 במאי 2011הורדה דיגיטלית (רמיקסים)בריטניה5 ביוני 2011יום האימפקטמרקוריארצות הברית12 ביוני 2011רדיו מיינסטריםאיילנד
"I'm Gonna Be Alright" (בעברית: "אני עומדת להיות בסדר") הוא שיר של זמרת הפופ האמריקאית ג'ניפר לופז.
השיר יצא לאור ב-1 ביולי 2002, כסינגל השלישי מתוך אלבום הרמיקסים הראשון של הזמרת, J to tha L–O!
בדומה לסינגלים הקודמים של לופז, נחל הסינגל הצלחה רבה במצעדי הפזמונים בעולם.
באוסטרליה, הגיע השיר למקום ה־16 ולמעמד זהב על סך מכירת יותר מ־35,000 עותקים, ובארצות הברית זכה השיר להצלחה דומה כאשר הגיע למקום העשירי בבילבורד הוט 100.
גרסתו הרגילה של השיר נכתבה על ידי ג'ניפר לופז, קורי רוני, טרוי אוליבר, לוריין קוק, ורונלד פארד.
גרסת הרמיקס של השיר נכתבה על ידי טרוי אוליבר, מר.
דאיו, ג'ניפר לופז, וקורי רוני.
לשיר בוצעו שתי גרסאות; האחת, גרסת האלבום המקורית, בוצעה יחד עם הראפר 50 סנט והשנייה היא גרסת הרדיו שכללה דואט עם הראפר נאז.
הווידאו קליפ לשיר הופק על ידי דייב מאיירס וצולם בניו יורק סיטי.
מאיירס היה אחראי גם ללהיט "I'm Real", ולשיר "All I Have".
מקוםתאריםמכירותאוסטרליה (ARIA)זהב35,000בריטניה (BPI)כסף200,000 מכירות + הזרמת מדיה בלבד
"I'll Be There" הוא הסינגל הראשון מתוך האלבום, Third Album, של חמישיית הג'קסונים אשר הופץ ב-28 באוגוסט 1970 על ידי מוטאון.
השיר הפך לסינגל המצליח ביותר של הלהקה ולסינגל הרביעי שלה, ברצף ("I Want You Back", "ABC", ו-"The Love You Save"), המגיע למקום הראשון במצעד הבילבורד האמריקאי.
"I'll Be There" הוא גם הסינגל המצליח ביותר של מוטאון בארצות הברית ב"עידן דטרויט" (1959 - 1972) עם מכירות של 4.2 מיליון עותקים בארצות הברית ו-6.1 מיליון ברחבי העולם.
את השיר שרו מייקל ג'קסון ואחיו הגדול ג'רמיין, כאשר מייקל ג'קסון שימש כסולן המוביל.
השיר הוא בלדה והציג את הפוטנציאל של הלהקה לבצע שירים בסגנון שונה מלהיטי ה"פופ מסטיק", שאפיינו אותם.
בשנת 1992, מריה קארי ו-טריי לורנס ביצעו לשיר גרסת כיסוי שהפכה ללהיט והחזירה אותו לתודעת הציבור, שני עשורים לאחר יציאתו המקורית.
השיר הגיע למקום הראשון בבילבורד הוט 100 ומצעד שירי ה-R&B/היפ-הופ ושהה שם במשך 5 ו-6 שבועות, בהתאמה.
אמנים רבים ביצעו גרסאות כיסוי ביניהן ניתן למצוא את Josie and the Pussycats ומריה קארי.
מריה קארי ביצעה את "I'll Be There" בהופעה הטלוויזיונית, MTV Unplugged אשר שודרה ב-20 במאי 1992. השיר בוצע כדואט רומנטי בין קארי, ששרה את השורות של מייקל ג'קסון וטרי לורנס ששר את השורות של ג'רמיין ג'קסון.
ההופעה הפכה להצלחה ובעקבותיה הוחלט להקליט אותה לאלבום, MTV Unplugged.
השיר יצא לאור כסינגל וכבש את פסגת מצעד הבילבורד ואת צמרת המצעדים ברחבי העולם.
"I'll Never Fall in Love Again" (בישראל התפרסם בשם: "לעולם לא אתאהב שנית") הוא שיר פופולרי שכתבו ב-1968 צמד היוצרים האמריקאים, האל דייוויד וברט בכרך.
השיר זכה לביצועים רבים שהידועים שבהם הם של הזמרות, בובי ג'נטרי (Bobbie Gentry) ודיון וורוויק.
השיר נכתב על ידי דייוויד (מילים) ובכרך (לחן) עבור המחזמר Promises, Promises (בעברית: הבטחות, הבטחות) שהוא עיבוד של המחזאי ניל סיימון לסרטו של הבמאי בילי ויילדר, "הדירה" (1960).
בהפקה הראשונה של המחזמר, שעלתה בהצלחה רבה על בימות ברודוויי בשנים 1968–1972 הושר השיר כדואט של שני גיבורי המחזמר, צ'אק (ג'רי אורבך) ופראן (ג'יל א'והרה).
המחזמר עוסק בצ'אק, צעיר העובד בחברת ביטוח גדולה ומנסה להתקדם בחברה על ידי השאלת דירתו למפגשי אהבים של מנהליו ובפראן, צעירה העובדת בחברה ומתפתה לרומן עם מנהלו הבכיר של צ'אק.
לאחר שהיא מתאכזבת מיחסו של המאהב היא לומדת להכיר את צ'אק ובדואט הם מתנים, איש באוזני רעותו, את צרות האהבה.
השיר הוקלט לראשונה על ידי זמרי אולפן ויצא ב-1969 כסינגל תחת שמו של ברט בכרך אך זכה לדירוג נמוך בלבד במצעד הבילבורד.
"I'll Never Fall In Love Again" הפך ללהיט בביצועה של בובי ג'נטרי כשהגיע לראש מצעד הסינגלים הבריטי, ושהה שם שבוע אחד, באוקטובר 1969. בינואר 1970 הגיע השיר למקום השישי במצעד הבילבורד הוט 100 ולמקום הראשון במצעד המוזיקה הקלה בביצועה של דיון וורוויק.
השיר עוסק בצרות שמביאה האהבה על המתאהבים: אכזבה, מחלות (דלקת ריאות), שקרים, כאב וצער.
ולכן, מסיים המשורר, "לפחות עד מחר, לעולם לא אתאהב שוב".
למרות הנימה הפסימית של מילות השיר, השיר הוא קצבי ביחס לרוב שיריהם של בכרך ודייוויד וההתייחסות ההומוריסטית לצרות האהבה נותנת לשיר נופך אופטימי.
השיר זכה לגרסאות כיסוי של אמנים רבים ובהם:
דיקון בלו (Deacon Blue) (מקום שני במצעד הבריטי ובמצעד האירי)
אלוויס קוסטלו וברט בכרך ביצעו את השיר בהופעת רחוב בסרט אוסטין פאוורס: המרגל שתקע אותי (1999).
בובי ג'נטרי (מקום ראשון במצעד הבריטי ב-1969)
הזמרת הישראלית, עדנה גורן, ביצעה גרסה עברית לשיר, "לעולם לא אתאהב", בתקליטה שהוקדש לשירי ברט בכרך ויצא לאור ב-1974. אולם גרסה זו לא זכתה להצלחה משמעותית בישראל.